ગઈકાલે પણ હિન્દુત્વનો ઝંડો લઈને ફરતાં રાજકીય આગેવાને એસ્ટેટ વિભાગને રોકડું પરખાવ્યું હતું કે, ‘અહીંથી એક પણ મૂર્તિ કબજે કરતાં નહીં, નહીં તો… જોવા જેવી થશે. . ’ આ સંજોગોમાં સવાલ એ ઉઠે છે કે, એક તરફ ગુજરાત સરકાર પ્લાસ્ટર ઓફ પેરિસથી થતાં પ્રદૂષણને રોકવા સખત કાયદા ઘડે છે તો બીજી તરફ સરકારના જ સહયોગી દળોના આગેવાનો-કાર્યકરો સરકારના આદેશનું સરાજાહેર ઉલ્લંઘન કરી બે ફૂટ સુધીની મૂર્તિઓ વેંચવાની છૂટ આપવા સરકારી અધિકારીઓ ઉપર દબાણ લાવે છે.